
Tee ehitusloa andmine ( Pähklimäe tn 3d )  

1. ASJAOLUD JA MENETLUSE KÄIK

23.08.2017 läbivaatamiseks laekus Pähklimäe tn 3d (katastriüksuse tunnus 51102:006:0071), Tallinna mnt 61 (katastriüksuse tunnus 51102:003:0007) ja Tallinna mnt 59a  (katastriüksuse tunnus 51102:003:0058) kinnistutel kõnniteede rajamiseks tee ehitusloa taotlus koos tee ehitusprojektiga (linnavalitsuse dokumendiregistris nr 8481/1-16). 
Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, mis on  kooskõlastanud või andnud arvamuse tee ehitusprojektile ( dok. reg nr. 8481/1-16 ja 9170/1-16).

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS

      Väljastada tee ehitusluba Pähklimäe tn 3d avalikult kasutatava kõnniteede rajamiseks.

4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

